2. ปัจจัยความเสี่ยงและการบริหารความเสี่ยง

ธนาคารมุ่งเน้นการใช้แนวปฏิบัติในการบริหารความเสี่ยงที่มีมาตรฐานสูงเพื่อประโยชน์สูงสุดต่อผลประกอบการทางการเงินและเพิ่มมูลค่าแก่กิจการ
วิธีที่ธนาคารใช้ในการบริหารและควบคุมความเสี่ยงมีการพัฒนาปรับเปลี่ยนอย่างต่อเนื่องในปี 2552
เพื่อสะท้อนหลักปฏิบัติที่เป็นเลิศขององค์กร (Best Practices)
ธนาคารจะยอมรับความเสี่ยงที่สอดคล้องกับผลตอบแทนที่จะได้รับและต้องไม่เกินระดับความเสี่ยงที่ยอมรับได้
(Risk Appetite)

ในการประกอบธุรกิจธนาคาร ต้องเผชิญความเสี่ยงหลักๆ 5 ด้านด้วยกัน ได้แก่
ความเสี่ยงด้านกลยุทธ์ (Strategic Risk) ความเสี่ยงด้านเครดิต (Credit Risk)
ความเสี่ยงด้านตลาด (Market Risk) ความเสี่ยงด้านสภาพคล่อง (Liquidity Risk)
และความเสี่ยงด้านปฏิบัติการ (Operational Risk) ธนาคารเชื่อว่า
คุณภาพและประสิทธิภาพในการบริหารความเสี่ยงมีความสำคัญต่อการเติบโตและความสามารถในการทำกำไรอย่างยั่งยืนของธุรกิจ
ดังนั้น
เพื่อให้ธนาคารสามารถพัฒนาและปรับปรุงกระบวนการบริหารความเสี่ยงให้มีประสิทธิภาพอยู่เสมอ
ธนาคารได้แต่งตั้งคณะกรรมการบริหารความเสี่ยงซึ่งประกอบด้วยผู้มีความรู้และประสบการณ์ในงานธนาคารพาณิชย์ทำหน้าที่เสนอนโยบายการบริหารความเสี่ยงเพื่อให้คณะกรรมการธนาคารพิจารณาอนุมัติ
และกำหนดโครงสร้างการกำกับดูแลในด้านนี้ เพื่อให้มั่นใจว่า
ความเสี่ยงต่างๆได้มีการบริหารจัดการอย่างมีประสิทธิภาพและประสิทธิผล
ด้วยกระบวนการพิจารณาตัดสินใจที่โปร่งใส

ความเสี่ยงด้านกลยุทธ์

เป็นความเสี่ยงที่เกิดจากการประเมินและการปฏิบัติตามแผนกลยุทธ์และแผนการดำเนินงานที่ไม่เหมาะสม
อันอาจส่งผลกระทบต่อรายได้ เงินกองทุน และความมั่นคงของกิจการ

ธนาคารตระหนักถึงความสำคัญของการบริหารความเสี่ยงด้านกลยุทธ์ต่อการดำเนินธุรกิจเป็นอย่างยิ่ง
จึงกำหนดให้การจัดทำแผนกลยุทธ์และแผนธุรกิจประจำปีมีหน่วยงานที่เกี่ยวข้องเข้าร่วมในการพิจารณากลั่นกรองอย่างถี่ถ้วนก่อนเสนอคณะกรรมการธนาคารพิจารณาอนุมัติ
รวมทั้งมีการติดตามการปฏิบัติตามแผนและวัดผลโดยเปรียบเทียบกับเป้าหมายที่ตั้งไว้อย่างต่อเนื่อง
ความเสี่ยงที่เกี่ยวข้องกับการดำเนินการตามแผนกลยุทธ์ที่สำคัญ จำแนกได้ดังนี้

-   ความเสี่ยงจากความไม่แน่นอนของภาวะเศรษฐกิจและการแข่งขัน

  ภาวะเศรษฐกิจและการแข่งขันเป็นปัจจัยภายนอกที่ธนาคารต้องให้ความเอาใจใส่
  หากแผนธุรกิจของธนาคารไม่สอดคล้องกับภาวะเศรษฐกิจอาจทำให้ธนาคารมีผลประกอบการไม่เป็นไปตามที่คาดหวังไว้
  ธนาคารจึงให้ความสำคัญกับการติดตามการเปลี่ยนแปลงของภาวะเศรษฐกิจอย่างใกล้ชิด
  โดยมีทีมนักวิจัยและนักเศรษฐศาสตร์ภายในธนาคารที่มีความรู้และประสบการณ์คอยให้ข้อมูลแก่คณะกรรมการชุดต่างๆ
  เพื่อให้สามารถปรับเปลี่ยนกลยุทธ์ให้เข้ากับสถานการณ์ได้อย่างรวดเร็ว

-   ความเสี่ยงจากความไม่เพียงพอของเงินกองทุน

  ธนาคารแห่งประเทศไทยมีการกำกับดูแลการประกอบธุรกิจของธนาคารพาณิชย์อย่างใกล้ชิดเพื่อให้มั่นใจว่า
  ธนาคารเหล่านั้นมีความน่าเชื่อถือและรับผิดชอบต่อการให้บริการทั้งประเภทเงินฝากและสินเชื่อ
  ดังนั้น จึงกำหนดให้มีอัตราส่วนเงินกองทุนต่อสินทรัพย์เสี่ยงหรือ Capital Adequacy Ratio
  เป็นมาตรการควบคุมการสร้างสินทรัพย์เสี่ยงโดยสัมพันธ์กับระดับเงินกองทุน
  ซึ่งธนาคารได้ตระหนักถึงความเสี่ยงนี้ จึงได้มีการเสริมความมั่นคงของฐานเงินทุนตลอดปี 2552
  โดยนอกจากการเพิ่มทุนที่ได้จาก CIMB Group แล้ว CIMB Group
  ยังได้ถ่ายทอดความรู้ที่มีคุณประโยชน์อย่างยิ่งในด้านระบบ IT
  และการบริหารความเสี่ยงให้แก่ธนาคารอีกด้วย รวมทั้งจัดหาระบบงาน Core Banking
  ระบบงานด้าน Treasury (Murex system)
  และระบบงานอัตโนมัติสำหรับธุรกิจสินเชื่อรายย่อย เพื่อให้สามารถขยายธุรกิจตามเป้าหมาย
  โดยมีระบบการควบคุมความเสี่ยงที่มีประสิทธิภาพ

-   ความเสี่ยงจากโครงสร้างองค์กรและการบริหารจัดการไม่เหมาะสม

  ธนาคารตระหนักดีว่าโครงสร้างองค์กรเป็นส่วนสำคัญที่ช่วยส่งเสริมการดำเนินธุรกิจให้ประสบความสำเร็จตามเป้าหมาย
  ธนาคารจึงจัดตั้งหน่วยงานต่างๆที่มีความชำนาญเฉพาะเพื่อรองรับการดำเนินการในกระบวนการ
  ซึ่งมีการตรวจสอบและถ่วงดุลซึ่งกันและกัน
  อันจะทำให้การดำเนินการตามแผนธุรกิจเป็นไปอย่างราบรื่น
  โดยธนาคารได้จัดตั้งหน่วยงานด้านพัฒนาองค์กรเพื่อทำหน้าที่ในด้านนี้โดยเฉพาะ

ความเสี่ยงด้านเครดิต

ความเสี่ยงด้านเครดิตเป็นความเสี่ยงที่เกิดจากการที่ลูกค้าหรือคู่สัญญาไม่ยอมหรือไม่สามารถปฏิบัติตามภาระหรือพันธะที่มีต่อกันตามที่ระบุไว้ในสัญญาเงินกู้หรืออื่นๆที่เกี่ยวข้อง

การบริหารความเสี่ยงด้านเครดิต (Credit Risk Management)
มีวัตถุประสงค์หลักเพื่อเสริมสร้างมูลค่าเพิ่มแก่ผู้ถือหุ้น โดย
รายได้สุทธิที่ได้รับจะต้องสอดคล้องและคุ้มค่ากับการรับความเสี่ยงดังกล่าวไม่ว่าจะคิดเป็นรายๆหรือโดยรวม
ตามนโยบายบริหารความเสี่ยงด้านเครดิต ธนาคารได้จัดให้มีกระบวนการบริหารจัดการความเสี่ยง
เทคนิคการวัดความเสี่ยง และการควบคุมความเสี่ยง
มีการจัดองค์กรให้มีการตรวจสอบและถ่วงดุลซึ่งกันและกัน
โดยมีการแบ่งแยกหน้าที่อย่างชัดเจนระหว่างผู้ทำหน้าที่ด้านการตลาด ผู้วิเคราะห์สินเชื่อ
ผู้อนุมัติสินเชื่อ ผู้ประเมินมูลค่าหลักประกัน และผู้ดูแลบริหารความเสี่ยง

ธนาคารได้พัฒนาและใช้เครื่องมือในการประเมินความเสี่ยงด้านเครดิตที่เหมาะสม
โดยได้พัฒนาเครื่องมือจัดระดับความเสี่ยง (Risk Grading Tools)
สำหรับใช้กับลูกค้าบรรษัทหรือลูกค้าขนาดใหญ่ เครื่องมือประเมินความเสี่ยง (SMEs Filter)
สำหรับลูกค้าขนาดกลางและขนาดย่อม (SME) และระบบประเมินโดยใช้คะแนน (Credit
Scoring) สำหรับลูกค้ารายย่อยหรือบุคคลธรรมดา
ทั้งสินเชื่อไม่มีหลักประกันและสินเชื่อมีหลักประกัน ในขณะเดียวกัน
ธนาคารได้กำหนดกรอบและแนวปฏิบัติการบริหารความเสี่ยงในภาพรวม ซึ่งเริ่มตั้งแต่ปี 2552
และต่อเนื่องมาในปี 2553 เพื่อให้ธนาคารและบริษัทในเครือใช้ในการบริหารความเสี่ยงด้านเครดิต
รวมทั้งพัฒนาปรับปรุงเครื่องมือวัดความเสี่ยงด้านเครดิตให้สามารถสนับสนุนการดำเนินธุรกิจที่ต้องรับความเสี่ยงเพิ่มขึ้นได้ทั้งของธนาคารและบริษัทในเครือ

ความเสี่ยงจากหนี้ด้อยคุณภาพ (NPL) เป็นความเสี่ยงที่สำคัญ
ที่กระทบต่อความสามารถในการทำกำไรและความพอเพียงของเงินกองทุนของธนาคาร ดังนั้น
ธนาคารจึงให้ความสำคัญกับการจัดการ NPL
โดยให้มีการตั้งสำรองค่าเผื่อหนี้สูญและหนี้สงสัยจะสูญให้เพียงพอกับความเสียหายที่คาดว่าจะเกิดขึ้นซึ่งจะสะท้อนในงบการเงิน
ทั้งนี้ ธนาคารได้แต่งตั้งคณะกรรมการพิจารณาการจัดชั้นหนี้และกันเงินสำรองขึ้น
โดยผู้บริหารหัวหน้าสายงานบริหารความเสี่ยงเป็นประธาน
เพื่อให้มีการควบคุมความเสี่ยงอย่างใกล้ชิด

ส่วนการบริหารความเสี่ยงด้านเครดิตระดับ Portfolio นั้น
ธนาคารคำนึงถึงหลักความสัมพันธ์ระหว่างคุณภาพของลูกหนี้แยกตามประเภทธุรกิจ
และสัดส่วนการกระจุกตัวของสินเชื่อตามประเภทของธุรกิจต่างๆที่อยู่ใน Portfolio ของธนาคาร
นอกจากนี้ ในการตั้งเป้าหมายจะมีการวิเคราะห์ระดับความเสี่ยงและผลตอบแทนที่จะได้รับ
รวมทั้งกำหนดเพดานความเสี่ยง (Risk Limits) ต่างๆตามโยบายของธนาคาร ณ วันที่ 31
ธันวาคม 2552 ธนาคารมีสัดส่วนการให้สินเชื่อแยกตามประเภทธุรกิจดังนี้

+---+----------------------+--------+---------+------+---------+------+
| ป |                      | เงินใ   | สัดส่วนเง | ส    | สัดส่วน   | ก    |
| ร |                      | ห้สินเชื่อ | ินให้สินเช | ินเชื่อ | NPL     | ารกร |
| ะ |                      |        | ื่อตามประ | ด้อยค | ต่อเงิน   | ะจุกต |
| เ |                      | (ล     | เภทธุรกิจ | ุณภาพ | ให้สินเชื่อ | ัวของ |
| ภ |                      | ้านบาท) | (%)     | (    |         | NPL  |
| ท |                      |        |         | NPL) | ตามประ  |      |
| ธ |                      |        |         |      | เภทธุรกิจ | (%)  |
| ุร |                      |        |         | (ล้าน |         |      |
| ก |                      |        |         | บาท) | (%)     |      |
| ิจ |                      |        |         |      |         |      |
+===+======================+========+=========+======+=========+======+
| 1 | เกษตรกรรม การล่าสัตว์   | 453.84 | 0.48    | 1    | 3.53    | 0.18 |
| . | และการป่าไม้           |        |         | 6.03 |         |      |
+---+----------------------+--------+---------+------+---------+------+
| 2 | การประมง             | 62.27  | 0.07    | -    | -       | -    |
| . |                      |        |         |      |         |      |
+---+----------------------+--------+---------+------+---------+------+
| 3 | กา                   | 89.01  | 0.09    | 4    | 54.40   | 0.53 |
| . | รทำเหมืองแร่และเหมืองหิน |        |         | 8.42 |         |      |
+---+----------------------+--------+---------+------+---------+------+
| 4 | การผลิต               | 20,    | 21.69   | 3,59 | 17.44   | 3    |
| . |                      | 594.81 |         | 0.74 |         | 9.32 |
+---+----------------------+--------+---------+------+---------+------+
| 5 | การไฟฟ้า แก๊ส          | 3,     | 3.74    | -    | -       | -    |
| . | และการประปา          | 550.45 |         |      |         |      |
+---+----------------------+--------+---------+------+---------+------+
| 6 | การก่อสร้าง            | 2,     | 2.53    | 34   | 14.51   | 3.82 |
| . |                      | 404.22 |         | 8.87 |         |      |
+---+----------------------+--------+---------+------+---------+------+
| 7 | การขายส่ง การขายปลีก   | 11,    | 12.19   | 1,60 | 13.84   | 1    |
| . | และซ่อมแซมยานยนต์      | 571.01 |         | 1.71 |         | 7.54 |
|   | จักรยานยนต์            |        |         |      |         |      |
|   | ของใช้ส่วนบ            |        |         |      |         |      |
|   | ุคคลและของใช้ในครัวเรือน |        |         |      |         |      |
+---+----------------------+--------+---------+------+---------+------+
| 8 | โรงแรม และภัตตาคาร    | 3,     | 3.49    | 74   | 22.63   | 8.21 |
| . |                      | 314.05 |         | 9.82 |         |      |
+---+----------------------+--------+---------+------+---------+------+
| 9 | การขนส่ง สถานที่เก็บสินค้า | 2,     | 3.03    | 44   | 15.31   | 4.83 |
| . | และการคมนาคม         | 880.23 |         | 0.87 |         |      |
+---+----------------------+--------+---------+------+---------+------+
| 1 | ตัวกลางทางการเงิน      | 17,    | 18.12   | -    | -       | -    |
| 0 |                      | 206.44 |         |      |         |      |
| . |                      |        |         |      |         |      |
+---+----------------------+--------+---------+------+---------+------+
| 1 | บริการด้านอสังหาริมทรัพย์  | 7,     | 8.16    | 1,16 | 14.98   | 1    |
| 1 | การให้เช่า             | 750.18 |         | 0.83 |         | 2.71 |
| . | และบริการทางธุรกิจ      |        |         |      |         |      |
+---+----------------------+--------+---------+------+---------+------+
| 1 | การบริหารราชการ       | -      | -       | -    | -       | -    |
| 2 | และการป้องกันประเทศ    |        |         |      |         |      |
| . | รวมท                 |        |         |      |         |      |
|   | ั้งการประกันสังคมภาคบังคับ |        |         |      |         |      |
+---+----------------------+--------+---------+------+---------+------+
| 1 | การศึกษา              | 347.50 | 0.37    | 2    | 7.92    | 0.30 |
| 3 |                      |        |         | 7.52 |         |      |
| . |                      |        |         |      |         |      |
+---+----------------------+--------+---------+------+---------+------+
| 1 | การบริการด้านสุขภาพ     | 1,     | 1.80    | -    | -       | -    |
| 4 | และงานสังคมสงเคราะห์   | 706.25 |         |      |         |      |
| . |                      |        |         |      |         |      |
+---+----------------------+--------+---------+------+---------+------+
| 1 | การให้บริการชุมชน สังคม  | 391.36 | 0.41    | 1    | 3.13    | 0.13 |
| 5 | และบริการส่วนบุคคลอื่น ๆ  |        |         | 2.25 |         |      |
| . |                      |        |         |      |         |      |
+---+----------------------+--------+---------+------+---------+------+
| 1 | ล                    | -      | -       | -    | -       | -    |
| 6 | ูกจ้างในครัวเรือนส่วนบุคคล |        |         |      |         |      |
| . |                      |        |         |      |         |      |
+---+----------------------+--------+---------+------+---------+------+
| 1 | องค์การระหว่างประเทศ   | -      | -       | -    | -       | -    |
| 7 | และองค์การต่างประเทศอื่น |        |         |      |         |      |
| . | ๆ และสมาชิก           |        |         |      |         |      |
+---+----------------------+--------+---------+------+---------+------+
| 1 | อุปโภคบริโภคส่วนบุคคล    | 22,    | 23.83   | 1,13 | 5.01    | 1    |
| 8 |                      | 624.00 |         | 4.46 |         | 2.43 |
| . |                      |        |         |      |         |      |
+---+----------------------+--------+---------+------+---------+------+
|   | รวม                  | 94,    | 100.00  | 9,13 | 9.62    | 10   |
|   |                      | 945.62 |         | 1.52 |         | 0.00 |
+---+----------------------+--------+---------+------+---------+------+

ความเสี่ยงด้านตลาด

ความเสี่ยงด้านตลาดเกิดขึ้นเมื่อธนาคารมีการทำธุรกรรมที่มีความเสี่ยงเกี่ยวข้องกับอัตราดอกเบี้ย
อัตราแลกเปลี่ยนเงินตราต่างประเทศ และราคาของตราสารในตลาดทุนและตลาดสินค้าโภคภัณฑ์
ซึ่งอาจผันผวนและส่งผลกระทบในทางลบต่อรายได้และเงินทุนสำรองของธนาคาร

ความเสี่ยงจากอัตราดอกเบี้ย

  ธนาคารได้ควบคุมดูแลการบริหารความเสี่ยงจากอัตราดอกเบี้ย
  โดยมีคณะกรรมการบริหารสินทรัพย์และหนี้สิน (Assets and Liabilities Management
  Committee: ALCO) เป็นผู้กำหนดความเสี่ยงจากอัตราดอกเบี้ย
  และเพดานความเสี่ยงในบัญชีเพื่อการธนาคาร (Banking Book)
  อันเนื่องมาจากความไม่สอดคล้องกัน (Mismatch)
  ระหว่างสินทรัพย์และหนี้สินที่มีภาระจ่ายดอกเบี้ยของธนาคาร
  ซึ่งธนาคารใช้การวิเคราะห์ความแตกต่างในการปรับตัวของอัตราดอกเบี้ยของสินทรัพย์และหนี้สินในแต่ละช่วงเวลา
  (Gap Analysis) เป็นเครื่องมือหนึ่งในการประเมินความเสี่ยง นอกจากนั้น
  ธนาคารยังใช้วิธีการวิเคราะห์แบบจำลองผลกระทบที่มีต่อดอกเบี้ยรับสุทธิของธนาคาร (Net
  Interest Income Simulation) เพื่อประเมินและติดตามความเสี่ยง
  หน่วยงานบริหารความเสี่ยงจะเสนอมาตรการบริหารความเสี่ยงด้านตลาดต่อ ALCO
  เป็นประจำทุกเดือน ALCO
  มีหน้าที่กำหนดโครงสร้างสินทรัพย์และหนี้สินให้ระดับความเสี่ยงอยู่ในระดับที่เหมาะสมตามนโยบายของธนาคาร

  สำหรับการควบคุมความเสี่ยงด้านอัตราดอกเบี้ยของธุรกรรมที่อยู่ในบัญชีเพื่อการค้า (Trading
  Book) อยู่ภายใต้การควบคุมโดยคณะกรรมการบริหารความเสี่ยง (Risk Management
  Committee: RMC) ตามกรอบที่คณะกรรมการธนาคาร (Board of Directors)อนุมัติ
  โดยธนาคารมีการคำนวณราคายุติธรรม
  เพื่อดูผลกำไร/ขาดทุนเป็นประจำทุกวันโดยเปรียบเทียบกับราคาตลาด
  และธนาคารได้มีการควบคุมและจัดทำรายงานสถานะความเสี่ยงเป็นรายวันโดยหน่วยงานที่เป็นอิสระจากหน่วยงานที่รับความเสี่ยง
  (Risk Taker) มีการกำหนด Value-at-Risk (VaR) Limit และ One Basis Point
  Shift (PV01) Limit
  เพื่อประเมินความเสี่ยงจากการเปลี่ยนแปลงอัตราดอกเบี้ยที่ส่งผลกระทบต่อรายได้
  และเงินทุนสำรองของธนาคาร

ความเสี่ยงจากอัตราแลกเปลี่ยน

  ในการบริหารความเสี่ยงจากการเปลี่ยนแปลงของอัตราแลกเปลี่ยนนั้น
  ธนาคารพยายามจัดหาแหล่งเงินทุนที่เป็นสกุลเดียวกับในการให้สินเชื่อหรือทำการซื้อ/ขายตราสารอนุพันธ์เพื่อใช้ในการป้องกันความเสี่ยงด้านอัตราแลกเปลี่ยน
  เพื่อลดความเสี่ยงจากความผันผวนของอัตราแลกเปลี่ยนและรักษาความเสี่ยงในอยู่ในระดับตามนโยบายของธนาคาร
  นอกจากนั้น ธนาคารได้กำหนดเพดานความเสี่ยง (Risk Limit) ที่เหมาะสม แยกตามผลิตภัณฑ์
  และแยกตามประเภทความเสี่ยง (Risk Type) ต่างๆ เช่น Value-at-Risk (VaR)
  Limit, FX Net Open Position Limit และ Stop Loss Limit
  และได้ทำการประเมินมูลค่า Mark to Market ธุรกรรมเงินตราต่างประเทศเป็นประจำทุกวัน
  อีกทั้งทำการวิเคราะห์ผลกระทบจากเหตุการณ์วิกฤต (Stress Testing) อย่างสม่ำเสมอด้วย

-   ความเสี่ยงด้านตลาดของตราสารทุน

  ธนาคารไม่มีการทำธุรกรรมลงทุนในตราสารทุนนอกเหนือจากการเงินลงทุนในบริษัทย่อยหรือบริษัทร่วมของธนาคาร
  รวมถึงหุ้นสามัญที่ได้รับมาจากการปรับโครงสร้างหนี้ที่มีปัญหา
  และธนาคารไม่มีการทำธุรกรรมเกี่ยวกับตราสารที่เกี่ยวข้องกับสินค้าโภคภัณฑ์
  จึงไม่มีความเสี่ยงด้านตลาดของตราสารทุนแต่อย่างใด

ทั้งนี้ ธนาคารได้จัดทำนโยบายการบริหารความเสี่ยงด้านตลาด
และควบคุมดูแลการปฏิบัติให้เป็นไปตามนโยบาย รวมถึงการทดสอบความแม่นยำและความถูกต้อง
(Back Test) แบบจำลองต่างๆที่ใช้ในการประเมินความเสี่ยงอย่างสม่ำเสมอ
อีกทั้งให้มีการประเมินเงินกองทุนที่ต้องดำรงเพื่อรองรับความเสี่ยงด้านตลาดตามหลักเกณฑ์ของธนาคารแห่งประเทศไทยด้วย

ความเสี่ยงด้านสภาพคล่อง

ความเสี่ยงด้านสภาพคล่อง หมายถึง
การที่ธนาคารอาจไม่สามารถชำระเงินตามภาระผูกพันภายในระยะเวลาที่กำหนดได้
อันเนื่องมาจากการที่ธนาคารไม่สามารถเปลี่ยนสินทรัพย์ให้เป็นเงินสดหรือไม่สามารถจัดหาเงินทุนที่เพียงพอได้ทันตามกำหนด

ธนาคารมีการวางแผนและบริหารความเสี่ยงด้านสภาพคล่องอย่างมีประสิทธิภาพและคุ้มต้นทุน
โดยการควบคุม ดูแล
ระดับเงินทุนให้เหมาะสมและเพียงพอที่จะชำระภาระผูกพันได้ทั้งในปัจจุบันและอนาคต
การบริหารความเสี่ยงด้านสภาพคล่องของธนาคารอยู่ภายใต้การควบคุมดูแลของ ALCO

ในการบริหารความเสียงด้านสภาพคล่องนั้น จะมีเครื่องมือเพื่อใช้ในการวัด ประเมิน
ตลอดจนมีกระบวนการในการติดตามและควบคุมความเสี่ยงให้อยู่ในระดับที่เหมาะสมกับสภาพการดำเนินธุรกิจของธนาคารและสภาวะเศรษฐกิจในแต่ละช่วงเวลา
ทั้งภายใต้ภาวการณ์ปกติและสถานการณ์วิกฤต และเป็นไปตามข้อกำหนดของธนาคารแห่งประเทศไทย
ได้แก่ อัตราส่วนสภาพคล่อง (Liquidity Ratio) ส่วนต่างสภาพคล่องสะสม (Cumulative
Liquidity Gap) ในช่วงระยะเวลาต่างๆ และการกระจุกตัวของแหล่งที่มาของเงินทุน
(Deposit Concentration) เป็นต้น

นอกจากนี้ ธนาคารยังได้จัดทำแผนฉุกเฉินสภาพคล่อง (Contingency Funding Plan)
ไว้สำหรับรองรับกรณีเกิดวิกฤตสภาพคล่อง
ซึ่งจะช่วยให้การแก้ปัญหาดำเนินการไปได้อย่างราบรื่นและทันต่อเหตุการณ์ อีกด้วย

อนึ่ง ณ วันที่ 31 ธันวาคม 2552 ธนาคารมีสินทรัพย์สภาพคล่องทั้งสิ้น 24 ล้านบาท
หรือคิดเป็นร้อยละ 26 ของยอดเงินฝากรวม ซึ่งเป็นไปตามเกณฑ์ที่ธนาคารแห่งประเทศไทยกำหนด

ความเสี่ยงด้านปฏิบัติการ

ความเสี่ยงด้านปฏิบัติการ หมายถึง
ความเสี่ยงที่จะเกิดความเสียหายจากการมีกระบวนการควบคุมภายในที่ไม่เพียงพอ
การขาดธรรมาภิบาลในองค์กร และการขาดการจัดการที่ดี ตลอดจนปัจจัยความเสี่ยงด้าน คน และ
เหตุการณ์ภายนอกต่างๆ

ในการบริหารความเสี่ยงด้านปฏิบัติการอย่างมีประสิทธิผล
ธนาคารได้จัดให้มีนโยบายการบริหารความเสี่ยง แนวทางการปฏิบัติงาน
และการควบคุมความเสี่ยงที่อาจเกิดขึ้น ให้มีประสิทธิภาพเป็นมาตรฐานสากล โปร่งใส
และสอดคล้องตามหลักธรรมาภิบาล ทั้งนี้
คณะกรรมการธนาคารได้มอบหมายให้คณะกรรมการบริหารความเสี่ยงทำหน้าที่กำหนดนโยบาย
และแนวทางการบริหารความเสี่ยงด้านปฏิบัติการดังกล่าว

ธนาคารกำหนดให้ผู้บริหารหน่วยธุรกิจต่างๆ (Risk
Owner)เป็นผู้มีหน้าที่รับผิดชอบโดยตรงในการระบุ ประเมิน
และบริหารจัดการความเสี่ยงด้านปฏิบัติการ
โดยให้ทุกหน่วยงานภายในธนาคารและบริษัทในเครือบริหารและจัดการความเสี่ยงด้านปฏิบัติการ
ดังนี้

-   การประเมินความเสี่ยงด้วยตนเอง (Operational Risk Self Assessment)

  ทุกหน่วยงานจะต้องประเมินความเสี่ยงด้วยตนเองและรายงานผลอย่างสม่ำเสมอให้แก่ด้านบริหารความเสี่ยง
  เพื่อสรุปผลการประเมิน มาตรการการควบคุม วิเคราะห์ถึงความเสี่ยงที่เกิดขึ้น
  และรายงานผลสรุปต่อคณะกรรมการบริหารความเสี่ยง
  เพื่อใช้ประกอบการพิจารณาตัดสินใจแก้ไขปัญหา รวมถึงการติดตามผลหลังการแก้ไข
  รวมถึงการมีแผนการรองรับการดำเนินธุรกิจต่อเนื่องให้เป็นไปอย่างเหมาะสมตามมาตรฐานสากลควบคู่ไปกับการยึดหลักธรรมาภิบาล

-   การรายงานข้อมูลความเสียหายด้านปฏิบัติการ (Loss Incident Reports)

  ธนาคารกำหนดให้ทุกหน่วยงานมีหน้าที่รายงานข้อมูลความเสียหายผ่านช่องทางที่ธนาคารกำหนด
  รายงานข้อมูลความเสียหายนี้จะช่วยหน่วยงานต่างๆพัฒนากระบวนการบริหารความเสี่ยงด้านปฏิบัติการและป้องกันมิให้เกิดเหตุการณ์ความเสียหายซ้ำ
  รวมทั้งเป็นประโยชน์ในการพัฒนาแบบจำลองเพื่อทำการคำนวณเงินกองทุนความเสี่ยงด้านปฏิบัติการต่อไป

-   ดัชนีชี้วัดความเสี่ยงหลัก (Key Risk Indicators : KRIs)

  ธนาคารได้กำหนดให้ทุกหน่วยงานมีหน้าที่ในการรายงาน KRIs
  ด้านปฏิบัติการโดยเป็นส่วนหนึ่งของกระบวนการบริหารความเสี่ยงด้านปฏิบัติการ นอกจากนี้
  ทุกหน่วยงานจะต้องร่วมกับทีมบริหารความเสี่ยงด้านปฏิบัติการทำการระบุ Specific KRIs
  เพื่อใช้ติดตามระดับความเสี่ยงและใช้ระบุความเสี่ยงที่อาจจะเกิดขึ้นด้วย

-   กระบวนการอนุมัติการออกผลิตภัณฑ์ใหม่ (New Product Approval Process)

  ธนาคารให้ความสำคัญกับการออกผลิตใหม่หรือการปรับปรุงกระบวนการปฏิบัติงาน
  จึงได้กำหนดกระบวนการพิจารณาอนุมัติผลิตภัณฑ์ใหม่ที่เข้มงวดเพื่อให้มั่นใจในคุณภาพผลิตภัณฑ์
  โดยให้ระบุถึงความเสี่ยงและประเมินความเสี่ยงที่ครอบคลุมความเสี่ยงด้านสินเชื่อ
  ด้านตลาดและด้านปฏิบัติการ
  รวมถึงกำหนดให้มีการพิจารณาผลิตภัณฑ์ใหม่อย่างครอบคลุมรอบด้านโดยคณะทำงาน
  ก่อนเสนอลงนามเห็นชอบและนำผลิตภัณฑ์ออกสู่ตลาด

-   แผนรองรับการดำเนินธุรกิจอย่างต่อเนื่อง (Business Continuity Plan)

  ธนาคารได้ให้ความสำคัญอย่างยิ่งต่อการจัดทำแผนรองรับการดำเนินธุรกิจอย่างต่อเนื่องเพื่อลดความเสี่ยงโดยสามารถกู้และทำให้กิจกรรมที่สำคัญๆกลับสู่สภาพเดิมได้ทั้งหมดหรือบางส่วนภายในเวลาที่กำหนด

-   กระบวนการรับเรื่องร้องเรียน (Complaint Management Process)

  ธนาคารตระหนักอย่างดียิ่งถึงความเสี่ยงด้านชื่อเสียง (Reputation Risk)
  และความพึงพอใจของลูกค้า จึงกำหนดให้มีหน่วยงานกลางรองรับการรับข้อร้องเรียนจากลูกค้า
  หน่วยงานนี้จะกำกับติดตามข้อร้องเรียนที่ได้บันทึกไว้ให้ได้มีการแก้ไขปัญหาข้อร้องเรียนโดยหน่วยงานที่เกี่ยวข้องภายในระยะเวลาที่กำหนด

นอกจากนี้ ธนาคารยังมีหน่วยงานที่ทำหน้าที่ควบคุม และกำกับการปฏิบัติงาน
ซึ่งเป็นหน่วยงานอิสระที่ขึ้นตรงต่อคณะกรรมการตรวจสอบ คือ ด้านตรวจสอบภายใน
และทีมกำกับการปฏิบัติและสอบทานสินเชื่อ
ซึ่งจะทำหน้าที่สอบทานติดตามการปฏิบัติงานของหน่วยงานภายในธนาคารให้เป็นไปตามกฎระเบียบภายในธนาคารและข้อกำหนดของทางการ

ความเสี่ยงที่เกี่ยวข้องกับการลงทุนในต่างประเทศ

ณ วันที่ 31 ธันวาคม 2552 ธนาคารมีเงินลงทุนในสถาบันการเงินต่างประเทศ คิดเป็นมูลค่ารวม
116 ล้านเหรียญสหรัฐ หรือ 4 ล้านบาท) เป็นตราสารประเภท Structured Notes
ที่ออกโดยสถาบันการเงินที่มีอันดับความน่าเชื่อถือ A หรือดีกว่าขึ้นไป มูลค่า 100 ล้านเหรียญสหรัฐ
ซึ่งมูลค่ายุติธรรมของตราสารดังกล่าว ณ วันที่ 31 ธันวาคม 2552 เท่ากับ 98 ล้านเหรียญสหรัฐ
หรือคิดเป็นร้อยละ 98 ของมูลค่าหน้าตั๋ว (Face Value)
และตราสารหนี้ที่ออกโดยสถาบันการเงินต่างประเทศที่มีอันดับความหน้าเชื่อถือ AA และ AAA มูลค่า
550 ล้านบาท ซึ่งมูลค่ายุติธรรมของตราสารดังกล่าว ณ วันที่ 31 ธันวาคม 2552 เท่ากับ 546
ล้านบาท หรือคิดเป็นร้อยละ 99 ของมูลค่าหน้าตั๋ว

เนื่องจาก Structured Notes ทุกรายการที่ธนาคารลงทุนมีการคุ้มครองเงินต้น (Principal
Protected) ความเสี่ยงจากการลงทุนจึงมีเพียงความเสี่ยงอัตราผลตอบแทนคูปอง อย่างไรก็ดี
ธนาคารได้มีการควบคุมความเสี่ยงโดยกระจายการลงทุนในหลายๆรายการที่มีรูปแบบการจ่ายคูปองแตกต่างกันไป
และติดตามความเคลื่อนไหวในด้านลบของปัจจัยความเสี่ยงด้านตลาดต่างๆ ทั้งนี้
ความเสี่ยงจากอัตราดอกเบี้ยและอัตราแลกเปลี่ยน
ยังคงอยู่ภายใต้เพดานความเสี่ยงที่ธนาคารกำหนดไว้